Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Mielipidemittaukset ennakoivat, -
että Herzogin Sionistinen liitto johtaa 3-4:llä paikalla Netanjahun Likudia.
IAEA sanoo, että Iranin on vastattava vielä -
IAEA:n tutkimusten kahteen pääaiheeseen.
ISIS-järjestö teloitti Israelin arabin, -
jonka syytettiin pestautuneen jihadistiksi vakoillakseen Mossadille.
Israelin vaalit ovat kuuden päivän päästä.
Eilen julkaistiin kaksi mielipidemittausta, -
jotka molemmat ennustivat samankaltaisesti, -
eli kolmen tai neljän paikan johtoa Herzogin Sionistiselle liitolle -
Netanjahun Likud-puolueesta.
Paradoksaalista: Sionistisen liiton johtoasema -
hyödyttää molempia suuria puolueita.
Kun mittaukset eivät näytä selvää johtoa kummallekaan, -
on mahdollista, että Likud ja Sionistinen liitto vetoavat -
yhä kiivaammin epävarmoihin ihmisiin pyytäen heidän ääniään.
Tämä ei olisi ollut mahdollista ennen kuin vasta nyt, -
kun puolueiden paikkatilanne näyttää tasapeliltä.
Likud-lähteet olivat eilen illalla huolissaan.
He kertoivat, että "jalkamme ovat maanpinnalla, todellisissa luvuissa. -
Kannattajiemme on herättävä, muuten edessämme on vasemmistohallitus".
Huolten ohella puolue toivoo, että epäkiitolliset luvut ravistelevat -
kannattajat apatiastaan ja saisivat monet sellaiset -
"palaamaan kotiin", jotka ovat lähteneet muihin puolueisiin.
Toisaalta Sionistinen liitto käyttää samoja tietoja -
saadakseen keskustavasemmisto- äänestäjät äänestämään heitä.
Ennen kuin kyselyt näyttivät tasapeliä, -
Herzogilla oli vaikeuksia saada kannattajia paljolti siksi, -
että koalition muodostaminen heidän johdollaan näytti epätodennäköiseltä.
Mutta neljän paikan johto Likudista -
saa Sionistisen liiton kiihdyttämään tahtia.
Se aikoo vakuuttaa vasemmistoäänestäjät -
vallankumouksen mahdollisuudesta ja siitä, että eron kasvaminen -
takaa heille presidentillisen valtuutuksen muodostaa hallitus.
Kansainvälinen ydinenergiajärjestö IAEA -
odottaa Iranilta pikaisia lisätietoja sen ydinohjelmasta.
Tutkimusten on kerrottu edistyneen -
Iranin ja P5+1-maiden käymien neuvottelujen rinnalla.
P5+1-maat ovat USA, Venäjä, Kiina, Ranska, Britannia ja Saksa.
Meillä oli hyödyllinen tapaaminen Teheranissa.
Jatkoimme tietojen vaihtoa kahdesta ratkaisemattomasta kysymyksestä: -
kvantifiointisysteemistä sekä neutronilaskelmista.
Jatkamme tietojen vaihtoa.
Sovimme myös prosessin nopeuttamisesta.
Iran on jarruttanut IAEA:n tutkimuksia, -
joita on tehty samanaikaisesti Iranin ja P5+1-maiden neuvottelujen kanssa.
IAEA:n mukaan Iran ei ole edelleen vastannut kahteen pääaiheeseen, -
joiden olisi pitänyt ratketa jo viime elokuussa.
Kysymys on väitetyistä räjäytyskokeista, -
joita voidaan käyttää ydinpommia ja neutronilaskelmia varten.
Jos tietojen vaihto halutaan määritellä edistymiseksi , -
niin siinä tapauksessa voimme kutsua tätä edistymiseksi.
Nämä toimenpiteet ovat osa yhteistyöohjelmaa, -
jolla pyritään selvittämään Iranin ydinohjelman luonne.
Iran väittää ohjelmaansa rauhanomaiseksi.
Muun muassa USA, EU-maat ja Israel -
epäilevät ohjelmalla olevan kuitenkin sotilaallisia ulottuvuuksia.
Nämä asiat ovat hyvin monimutkaisia teknisesti, -
joten niitä ei ratkaista hetkessä. Se vie aikaa.
Olemme keskustelleet ja vaihtaneet tietoja.
Seuraava tapaaminen on huhtikuun puolivälissä.
Odotamme edistymisen lisäksi, -
että huhtikuun puoliväliin mennessä meillä on esittää uusia toimenpiteitä.
USA:n ulkoministeri Kerryn ja Iranin ulkoministeri Zarifin -
on määrä tavata 15. maaliskuuta Sveitsissä.
Iran ja P5+1-maat tehostavat ponnistuksiaan, -
jotta poliittiselle sopimukselle asetettu takaraja 31.3. saavutettaisiin.
Diplomaatit ovat huolissaan siitä, -
että IAEA:n tutkimuksissa ei saavuteta edistystä, -
jos sopimukseen päästään kuun loppuun mennessä.
Suurvalloilla ei silloin olisi tarpeeksi tietoa Iranin ydinpyrkimyksistä.
Sitten ISIS-järjestön suorittamiin julmuuksiin.
ISIS-järjestö julkaisi videon, jossa näytetään, -
miten 10-vuotias poika ampuu Muhammad Musallamin, -
Israelin arabin, joka ryhtyi jihadistiksi mutta jota ISIS syytti -
Israelin tiedustelupalvelu Mossadin vakoojaksi.
Video julkaistiin ryhmän omalla Furqan-sivustolla.
Videolla Musallam istuu huoneessa oranssissa haalarissa ja kertoo, -
miten Mossad värväsi ja koulutti hänet.
Hän väittää isänsä ja isoveljensä kannustaneen häntä.
Nimeni on Muhammad Musallam. Olen 19-vuotias. Olen Jerusalemista.
Työskentelin palomiehenä.
Tarinani on, että naapurissamme asui juutalainen poliisi.
Eräänä päivänä hän pyysi minua työskentelemään tiedustelupalvelulle.
Sanoin harkitsevani. Korvaus, jonka sain Palestiinassa tehtävistäni, -
oli 5 000 sekeliä tai enemmän, työn tärkeydestä riippuen.
Mitä merkittävämpi tehtävä ja arvokkaampi tieto, -
sitä enemmän minulle maksettiin.
Israelin turvallisuusviranomaiset ovat tietoisia videosta, -
mutta eivät pysty vahvistamaan sen aitoutta.
Video kestää 13 minuuttia. Siinä näkyy polvillaan oleva Musallam, -
joka kuuntelee vanhemman taistelijan ranskaksi antamaa tuomiota.
Voi juutalaiset, Allah on suonut meille -
mahdollisuuden tappaa seuraajianne Ranskassa.
Kun taas täällä me tapamme hänet, -
jonka Mossad lähetti meitä vakoilemaan.
Musallam toistaa videolla tunnustuksensa, -
jossa hän väittää liittyneensä ISISiin -
kertoakseen Israelille asekätköistä, tukikohdista ja palestiinalaisjäsenistä.
Musallamin vanhemmat Jerusalemissa sanoivat, -
että heidän poikansa ei ollut Israelin vakooja, vaan ISIS pakotti -
Musallamin tunnustamaan ennen hänen näytöksellistä tappoaan
He tekivät hänestä uhrin vain näyttääkseen maailmalle, -
että maailman pitäisi pelätä heitä, mutta Allah on suuri!
ISIS sieppasi hänet Turkin rajalla, -
kun hän yritti päästä kotiin kuultuaan äitinsä sairastuneen.
ISIS vangitsi hänet, löi häntä ja pakotti hänet tunnustamaan.
Nämä tunnustukset näkyvät tietysti videolla.
Muhammad pakotettiin kertomaan, että hän työskenteli israelilaisille.
Muhammad itse ei näin sanonut.
Kuka tahansa kunniallinen ihminen valitsisi teloituksen -
tällaisten sanojen sijaan.
Israelin turvallisuusviranomaiset toistivat, että Musallam -
lähti Syyriaan taistelemaan ISISissä eikä kuulunut Mossadiin.
YK:n ihmisoikeusneuvosto -
vaati kansainvälistä kampanjaa "ISISin häpäisemiseksi".
Muslimeja kehotettiin puolustamaan uskoaan ekstremistien vääristelyltä.
Se tosiasia, että valtaosa ISILin uhreista on muslimeja, -
saa osakseen vain vähän huomiota.
Tarvitaan todellista mielikuvien kampanjaa ISILin häpäisemiseksi.
Sen pitäisi myös valaa uutta rohkeutta -
rauhalliseen ja suvaitsevaiseen muslimien valtaenemmistöön -
kannustaen heitä ilmaisemaan uskonsa todellista luonnetta.
YK:n ihmisoikeuslähettiläs al-Hussein on entinen Jordanian suurlähettiläs -
ja ensimmäinen muslimi tässä YK-tehtävässä.
Hän tuomitsi ISISin suorittamat murhat, kidutukset, joukkoteloitukset -
ja "kansanmurhatyyppiset" iskut -
vähemmistöjä vastaan Syyriassa ja Irakissa.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman